open-index/open-wikipedia-markdown huggingface dataset:
Zhu Ling (Tri kraljevstva)

**Zhu Ling ** (? -228) bio je kineski gospodar rata koji je kao vazal služio Cao Caoa, a kasnije i njegovu državu Cao Wei, jedno od Tri kraljevstva. Karijeru je započeo u službi Yuan Shaoa; sizeren ga je poslao da svom tadašnjem savezniku Cao Caou pomogne u pohodu protiv Tao Qiana. Zhu Ling je tada bio toliko impresioniran Cao Caovim sposobnostima, da je prešao u njegovu službu. Cao Cao ga, međutim, nije cijenio niti u njega nije imao povjerenja. Usprkos toga, Zhu Ling mu je ostao odan do kraja života. Cao Caov sin Cao Pi je o Zhu Lingu imao daleko bolje mišljenje te mu je dao niz prestižnih titula i povlastica.

## Povezano
* Popis ličnosti Tri kraljevstva
Lü Fan

**Lü Fan** (? -228), stilsko ime **Ziheng** (子衡) bio je kineski velikodostojnik u službi države Istočni Wu, jednog od Tri kraljevstva. Karijeru je započeo za vrijeme kraja dinastije Han u službi gospodara rata Yuan Shua. Tamo se sprijateljio sa Sun Ceom - a što kineski izvori ponekad pripisuju partiji *weiqija* (go), jednoj od prvih u historiji čiji je svaki potez zabilježen. Potom je ušao u Sun Ceovu službu; nakon Sun Ceove smrti je prešao u službu njegovog brata Sun Quana te se istakao u nizu borbi. Umro je nedugo nakon postavljanja za guvernera države Yan.

Njegov sin Lü Ju je služio kao general države Wu.

## Povezano
* Popis ličnosti Tri kraljevstva

## Izvori
* 
* 
*
Wang Shuang

**Wang Shuang** (? - 228), stilsko ime **Ziquan** (子全) bio je kineski vojskovođa u službi države Cao Wei, jednog od Tri kraljevstva. Služio je generala Cao Zhena i bio poznat po korištenju meteorskog čekića u borbi. Istakao se u borbi protiv države Shu Han za vrijeme Zhuge Liangove prve Sjeverne ekspedicije, kada je i poginuo.

## Povezano
* Popis ličnosti Tri kraljevstva

## Reference
* Chen Shou. *[[Zapisi Tri kraljevstva]]*, Poglavlje 35, Biografija Zhuge Lianga.
* Chen Shou. *Zapisi Tri kraljevstva*, Poglavlje 56, Biografija Zhu Huana.
* Luo Guanzhong. *[[Romansa Tri kraljevstva]]*, Poglavlje 97.
Pavle iz Tebe

**Pavle iz Tebe**, poznat i kao **Sveti Pavle Prvi pustinjak** (? - cca. 341) je, prema predaji, prvi kršćanski pustinjak. Ne smije ga se miješati sa Pavlem Jednostavnim, koji je bio učenik Antonija Velikog.

## Vanjske veze
* The Life of St. Paul, the first Christian Hermit of Thebes
* Catholic Encyclopedia: ''St Paul of Thebes''
* St Jerome, The Life of Paulus the First Hermit
229.

__NOTOC__
Godina **229.** (**[[rimske brojke|CCXXIX]]**) bila je redovna godina koja počinje u četvrtak u julijanskom kalendaru. U svoje vrijeme je bila poznata kao **Godina konzulstva Severa i Kasija** (ili, rjeđe, **godina 982. ''[[Ab urbe condita]]**''). Oznaka 229. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Rimski car Aleksandar Sever i Dion Kasije služe kao konzuli.
* Sun Quan, kralj države Wu se formalno proglašava carem, čime je i formalno dovršena podjela Kine na Tri kraljevstva. Osnovan je Jiangkang (suvremeni Nanjing), a kraljevstva Kambodža i Laos postaju vazali Wua. 
* Amonije Sakas obnavlja grčku filozofiju osnivajući školu neoplatonizma.
* Trgovci države Wu dopiru do Vijetnama, a brodski prijevoz je poboljšan do razine koja omogućuje putovanja do otoka Tajvan i obala Mandžurije na sjeveru.

## Rođenja
*

## Smrti
* Hao Zhao, general države Wei
* Zhao Yun, general države Shu (jedan od Pet generala tigrova) (r. 168)
Amonije Saka

**Amonije Saka** (, , fl. 3. stoljeće n.e.), grčki filozof, komparirao Platonovo i Aristotelovo učenje i pokušavao pronaći zajedničke točke u opusima ta dva stožerna lika starogrčke misli. Povijest filozofije obično ga identificira kao utemeljitelja neoplatonizma.
## Djela
Vlastiti svjetonazor prenosio usmeno, tako da nam u pisanom obliku nisu dostupna njegova djela.
Hao Zhao

**Hao Zhao**, stilsko ime **Bodao** (伯道), bio je kineski vojskvođa u službi države Cao Wei, jednog od Tri kraljevstva. Poznat je po tome što je 229. porazio vojsku Shu Hana pod slavnim vojskovođom Zhuge Liangom, uspješno braneći opsjednutu tvrđavu Chencang, a zbog čega je Zhuge Liang mora odustati od Druge ekspedicije na državu Cao Wei. Ubrzo nakon toga je Hao Zhao umro.

## Povezano
* Popis ličnosti Tri kraljevstva

## Izvori
* Chen Shou. *[[Zapisi Tri kraljevstva]]*, Poglavlje 3, Biografija cara Minga.
* Chen Shou. *Zapisi Tri kraljevstva*, Poglavlje 9, Biografija Cao Zhena.
230-e

**230-e** su decenija koja je počela 1. januara 230. i završila 31. decembra 239.

## Događaji i trendovi

* 18.3. 235. - Rimski car Aleksandar Sever je ubijen u pobuni legionara na čelu Maksiminom Tračaninom a čime završava Severske dinastije.
* 238 - U Rimskom Carstvu izbija pobuna protiv Maksimina, koja će dovesti do građanskog rata poznatog kao Godina šest careva, odnosno započeti višedecenijski period političke nestabilnosti poznat kao Kriza 3. vijeka.
230.

__NOTOC__
Godina **230.** (**[[rimske brojke|CCXXX]]**) bila je redovna godina koja počinje u petak u julijanskom kalendaru. U svoje vrijeme je bila poznata kao **Godina konzulstva Agrikole i Klementina** (ili, rjeđe, **godina 983. ''[[Ab urbe condita]]**''). Oznaka 230. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Kralj Ardašir I, vladar Perzije, napada rimsku provinciju Mezopotamiju i opsjeda rimsku tvrđavu Nisibis (u današnjoj Turskoj). Perzijska vojska ugrožava rimska granična uporišta u Siriji i Kapadokiji. 
* 21.7.—Papa Poncijan nasljeđuje Urbana I kao osamnaesti papa.
* Patrijarh Kastin nasljeđuje Kirijaka I kao episkop Vizantijuma.
* Rimski car Aleksandar Sever odlučuje da se Tesalija odvoji od Makedonije u zasebnu provinciju. Širom Carstva su povećani porezi kako bi se financirao rat protiv Sasanida i obranile rimske granice. 
* Sedamdeset biskupa drži sabor kršćanskih crkava u Africi.
* Aleksandar Sever okuplja rimsku vojsku i uspostavlja štab u Antiohiji. Kralju Ardaširu šalje izaslanike sa ciljem da se postigne diplomatsko rješenje spora, ali Perzijanci odbijaju njegove prijedloge i rat postaje neizbježan.

## Rođenja
* Marko Aurelije Kar, rimski car (u. 283)
* Deng Zhong, sin Deng Aija (u. 264)
* Cao Xun, prijestonasljednik države Cao Wei

## Smrti
* 23.5.—Papa Urban I
* Naehae od Sille
* Carica majka Bian, supruga Cao Caoa
* Jia Kui, general iz doba kraja dinastije Han (r. 174)
* Wu Zhi, savjetnik Cao Pija i Kraljevine Wei 
* Zhong Yao, ministar Kraljevine Wei (r. 151)
* Zhang Yi, oficir države Shu (r. 167)
* Dio Cassius (približni datum)
Mezopotamija (rimska provincija)

**Mezopotamija** ili **Mesopotamija** (), je bio naziv za dvije provincije Rimskog Carstva u dva različita perioda. 

Prvi put je osnovana godine 116. za vrijeme Trajanovog pohoda na Partsko Carstvo, za vrijeme koga su rimske snage zauzele cijelu Mezopotamiju i svrgnule partskog kralja Hosroja I, postavivši Partamaspata za klijentskog vladara. U tom je trenutku Rimsko Carstvo doseglo svoj maksimalni teritorijalni opseg, odnosno krajnje istočne granice. Međutim, već godinu dana nakon Trajanove smrti (118) je njegov nasljednik Hadrijan zaključio da se držanje teritorija tako udaljenih od Rima ne isplati, te je provinciju predao natrag Hosroju. 

Drugi put je osnovana godine 198. nakon uspješnog pohoda cara Septimija Severa na partskog kralja Vologasa V. Za razliku od Trajanove je imala mnogo manju teritoriju, ograničenu na krajnji sjeverozapad Mezopotamije. Oko nje su se sljedećih vijekova stalno vodile borbe između Rimskog Carstva i sasanidske Perzije. Krajem 3. vijeka ju je Dioklecijan smjestio u dijecezu Istok. Pod rimskom, odnosno bizantskom vlašću je ostala sve do arapskih osvajanja u 7. vijeku.
Vodeni saobraćaj

**Brodski transport** je naziv za plovila koja prevoze ljude (putnici) ili robu (teret). Pomorski transport je kroz historiju bio najznačajniji način prijevoza tereta. Iako je važnost pomorskog prijevoza putnika smanjena zbog razvoja avijacije, smatra se pogodnim za kratka putovanja i krstarenja. Prijevoz na vodi je u pravilu jeftiniji od prijevoza zrakom.

Brodski transport se može odvijati uz pomoć brodova, čamaca, jedrilica ili teglenica, preko mora i jezera, kroz kanale ili rijeke. Može se odvijati u svrhu trgovine, rekreacije ili vojne svrhe. Skoro sve vrste materijala se mogu prevoziti na vodi, iako u nekim slučajevima zbog prirode materijala to može biti nepraktično ili previše riskantno. "Običan teret" se obično prenosi u kutijama, sanducima ili bačvama. Kontejnerizacija je, pak, donijela revoluciju brodskom trasnportu 1960-ih. 

## Vanjske veze

* Social & Economic Benefits of Marine Transport from "NOAA Socioeconomics" website initiative
Kastin od Vizantijuma

**Kastin I** () je bio episkop Vizantijuma od 230. do 237. U nekim katalozima se navodi pod imenom **Konstantin**.

Rodio se u Rimu u poganskoj porodici i imao status senatora. Episkop Argiropolisa ga je preobratio na kršćanstvo, a nakon čega je sve svoje bogatstvo podijelio siromašnima i posvetio se Crkvi. Godine 230. je izabran za episkopa, te je sagradio prvu crkvu u gradu, koju je nazvao po Svetoj Eufemiji. 

Slavi se na dan 25. januara.

## Izvori
* The Ecumenical Patriarchate of Constantinople
Carica majka Bian

**Carica majka Bian** (januar 160 – 9. jul 230), osobno ime nepoznato, formalno **Carica Wuxuan** (武宣皇后, doslovno "ratnička i učena carica") bila je carica majka kineske države Cao Wei, jednog od Tri kraljevstva. Bila je druga supruga gospodara rata Cao Caoa i majka Cao Pija, prvog cara države Cao Wei.

Odrasla je u Baitingu u današnjoj provinciji Shandong; roditelji su joj bili siromašni, te je bila prisiljena uzdržavati ih kao kurtizana. U dobi od 19 godina ju je zapazio mladi Cao Cao i učinio svojom konkubinom. Rodila mu je četiri sina - Cao Pija, Cao Zhanga, Cao Zhija i Cao Xionga. Kineski historijski izvori je opisuju kao skromnu ženu koja se uglavnom držala izvan politike. Izuzetak je bio 226. kada je kod svog sina uspješno intervenirala u korist Cao Honga kome je prijetilo pogubljenje. Nešto kasnije je oprostila princezi Yu, supruzi svog unuka Cao Ruija koja ju je slučajno uvrijedila.

## Povezano
* Popis ličnosti Tri kraljevstva

## Napomene
Naehae od Sille

**Naehae od Sille** (? -230, vl. 196–230) bio je 10. po redu kralj Sille, jednog od Tri kraljevstva Koreje. Tradicionalno se naziva **Naehae Isageum**, pri čemu je *isageum* kraljevska titula rane Silla. Bio je potomak kralja Talhaea, a prezime mu je bilo Seok.

Bio je unuk prethodnog kralja Beolhyua, odnosno sin Beolhyuovog drugog sina Imaea. Beolhyuov prvi sin Golhyeong je, kao i Imae, umro prije Beolhyua, a Golhyeongov sin Jobun je u trenutku Beolhyuove smrti 196. bio malodoban. Prijestolje je zato preuzeo Naehae. *[[Samguk Sagi]]* bilježi sukobe sa državom Baekje godine 199, 214. i 218. 

Naehae se oženio za rođaku iz klana Seok. Naslijedio ga je Jobun, kraljičin mlađi brat.

## Izvori
* The Academy of Korean Studies
* Doosan Encyclopedia
Cao Xun

**Cao Xun** je bio posvojeni sin Cao Ruija, cara kineske države Cao Wei, jednog od Tri kraljevstva. Rođen je oko 230. Njegovi roditelji nisu poznati, a Cao Rui je namjerno držao njihov identitet tajnim. Godine 235. ga je Cao Rui proglasio princom od Qina, i odredio za svog nasljednika. Nakon Cao Ruijeve smrti 239. je prijestolje, međutim, otišlo njegovom bratu Cao Fangu. Umro je 244.

## Povezano
* Tri kraljevstva
* Ličnosti Tri kraljevstva
* *[[Zapisi Tri kraljevstva]]*
* *[[Romansa Tri kraljevstva]]*
Deng Zhong (Tri kraljevstva)

**Deng Zhong** (230–264) bio je kineski vojskovođa u službi države Cao Wei, jednog od Tri kraljevstva. Bio je sin proslavljenog generala Deng Aija i zajedno sa njim sudjelovao u pohodu kojim je 263. pokorena država Shu Han. Na kraju je sa ocem zarobljen od Wei Guana koji ga je dao pogubiti.

## Povezano
* Popis ličnosti Tri kraljevstva
Kar (car)

**Marko Aurelije Kar** (rođen oko 230. godine u Naroni, u provinciji Dalmaciji - umro krajem jula ili početkom avgusta 283. godine) bio je rimski car (od 282. do 283. godine)
Obrazovanje je stekao u Rimu. Postao je rimski senator i vršio je više vojnih i civilnih dužnosti pre nego što ga je Prob imenovao za prefekta Pretorijanske garde. Nakon što je Prob bio ubijen u Sirmijumu, Kara su vojnici izvikali za cara. 
Kar se obračunao sa Probovim ubicama. Ipak, sumnjalo se i da je on učestvovao u zaveri protiv cara. Izgleda da se nije vratio u Rim, ali je Senat potvrdio njegov izbor.

Svojim sinovima Karinu i Numerijanu dodelio je titulu cezara. Karin je postavljen da upravlja zapadnim delom carstva, dok je sam Kar, zajedno sa Numerijanom, krenuo u pohod protiv Persije. Na putu prema Istoku, Kar je pobedio Kvade i Sarmate na Dunavu. Zatim je preko Trakije i Male Azije stigao u Mesopotamiju, koju je uspeo privremeno osvojiti. U pohodu protiv Persijanaca, u jednom trenutku je prešao reku Tigar.

Ali, na ovom pohodu, Kar je iznenada umro. Njegova smrt nije razjašnjena. Možda je ona posledica udarca groma, pretrpljene rane ili neke bolesti. Sasvim je moguće da su Kara ubili sopstveni vojnici, koji nisu bili skloni teškom ratu protiv Persije, niti su odobravali to što je Kar postavio Arija Apera za prefekta pretorijanske garde.
231.

__NOTOC__
Godina **231.** (**[[rimske brojke|CCXXXI]]**) bila je redovna godina koja počinje u subotu u julijanskom kalendaru. U svoje vrijeme je bila poznata kao **Godina konzulstva Klaudija i Salusta** (ili, rjeđe, **godina 984. ''[[Ab urbe condita]]**''). Oznaka 231. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Rimski car Aleksandar Sever u pratnji majke Julije Mameje vodi rimsku vojsku u Siriji u pohodu na Perzijance. Sever vojno zapovijedanje prepušta svojim generalima, zadovoljivši se simboličnom ulogom.
* Origen, sljedbenik Amonija Sakasa, osnivača neoplatonizma, je protjeran u Cezareju.

## Rođenja
* Cao Fang, car države Wei (u. 274)
* Sun Lin, regent države Wu (u. 258)

## Smrti
* Cao Zhen, general države Wei (b. 185)
* Hua Xin, savjetnik na dvoru države Wei (r. 157)
* Li Hui, ministar na dvoru Kraljevine Shu
* Zhang He, general pod Cao Caom (u. 167)
Poncijan (papa)

**Poncijan** je bio osamnaesti papa, nasljednik Urbana I. od 21. srpnja 230. do 28. rujna 235.

O njemu se zna malo više nego o njegovim prethodnicima. Za vrijeme njegova pontifikata, Hipolit Rimski, prestao je biti protupapa. Car Maksiminus Traks, jedan od vojničkih careva, prognao je Poncijana i crkvene dužnosnike, ujedno i Hipolita Rimskog na Sardiniju. Poncijan je odstupio s mjesta pape 25. ili 28. rujna 235. Umro je zbog nehumanih uvjeta u sardinijskim rudnicima. Papa Fabijan dao je prenijeti njegove posmrtne ostatke u Rim i pokopao ih u katakombama pape Kalista I. Poncijanov epitaf otkriven je 1909. s natpisom "Pontianos, episk (Poncijan, biskup)". Slavi se kao svetac. Spomendan mu je bio 19. studenog, ali je prebačen 13. kolovoza.
Vladislav II Nemanjić

**Stefan Vladislav II Nemanjić** je bio kralj Srema (1316–1324) koji je bio poražen u bici za vladavinu nad Srbijom od strane Srpskog kralja Milutina i potom kralja Stefana Dečanskog.

## Rodoslovlje
Stefan Vladislav je bio sin kralja Dragutina koji je vladao Srbijom 1276-82 i potom Sremom od 1282 do svoje prirodne smrti 1316. godine. Njegova majka je bila princeza Katarina Arpadović, kćerka hrvatsko-ugarskog kralja Stjepana V., a njegova baka je bila rođakinja anžuvinskog kralja Napulja što će odigrati veliku ulogu u Vladislavovom djetinjstvu.

## "Ban Slavonije"

Godine 1290. hrvatsko-ugarsko kraljevstvo je bilo potreseno građanskim ratom između pristalica anžuvinca Karla Martela i Andrije III. Mlečanina. Tijekom ovog rata koji će trajati 5 godina Vladislavov otac Dragutina će podržati vojno slabijeg Karla Martela u zamjenu za predaju teritorija. Po tom dogovoru iz 1292. godine tada maloljetni Stefan Vladislav II je postao ban Slavonije koju tada kontroliraju Andrijine snage i Andrijin ban Slavonije. Jedini način da Vladislav postane ban je bio da vojska njegova oca "oslobodi" Slavoniju i da Karlo Martel pobjedi u ratu, a na kraju do ničega od toga ne dolazi. Već sljedeće godine Dragutina sklapa mir s Andrijom koji odbija priznati Vladislavovu bansku titulu. Na kraju u građanskom ratu će ipak 1308. godine definitivno pobjediti frakcija Karla Martela, ali i novi kralj Karlo Robert će odbiti priznati bansku titulu.

## Početak i kraj vladavine

Posle smrti kralja Dragutina (1316. godine), Stefan Vladislav II je počeo da vlada državom svog oca, poznatom u to vreme kao *Sremska kraljevina*, ali ga je ubrzo kralj Srbije, Milutin, pobedio i zatvorio. Prema Deževskom sporazumu iz 1282. trebalo je da posle smrti svoga strica kralja Milutina preuzme srpski presto.

Posle Milutinove smrti (1321. godine) u Srbiji izbija kratkotrajni građanski rat između 3 različite frakcije. Prvu frakciju je predstavljao prestolonasljednik Konstantin Nemanjić, drugu Vladislav, a treću Stefana Dečanski. Na kraju Dečanski vrlo brzo ostvaruje potpunu pobedu pa je Vladislav II bio prisiljen pobeći na teritorij Ugarske gdje koju godinu kasnije umire. Nakon njegova poraza Sremsko kraljevstvo je podijeljeno tako da je bosanski ban Stefan II zavladao s Usorom i Soli dok su južni Srem (današnja Mačva) i Beograd kao nasljedne Ugarske zemlje vraćene Ugarskoj.

## Literatura
* Mala enciklopedija "Sveznanje", Narodno delo, Beograd, 1937.
* Drago Njegovan, Prisajedinjenje Vojvodine Srbiji, Novi Sad, 2004.

## Povezano
* Srem
* Spisak srpskih vladara
* Istorija Srbije
Li Hui (Tri kraljevstva)

**Li Hui** (? -231) bio je ministar na dvoru kineske države Shu Han, jednog od Tri kraljevstva. Karijeru je započeo u službi gospodara rata Liu Zhanga, ali je njime bio nezadovoljan, te je iskoristio priliku da prijeđe u službu Liu Beija, osnivača države Shu Han. Kasnije se istakao uspješnim pohodom protiv nanmanskih plemena, kojima su osigurane južne granice države Shu Han.

## Povezano
* Popis ličnosti Tri kraljevstva
Sun Lin (Istočni Wu)

**Sun Lin** (231–258), stilsko ime **Zitong** (子通), bio je regent kineske države Istočni Wu, jednog od Tri kraljevstva u doba careva Sun Lianga i Sun Xiua. Bio je praunuk Sun Jinga, brata Sun Jiana od koga je poticala vladarska kuća. Mjesto regenta je naslijedio 256. nakon iznenadne smrti svog rođaka Sun Juna. Godinu dana kasnije je 14-godišnji car Sun Liang sa njime došao u sukob, pa ga je Sun Lin svrgnuo pod lažnom izlikom da je car duševno bolestan. Novim carem je proglašen Sun Liangov stariji brat Sun Xiu. On je isto tako došao u sukob sa svojim regentom, ali je bio oprezniji te je potajno isplanirao dvorski puč u kome je Sun Lin likvidiran zajedno sa članovima svoje porodice. 

## Reference
* *[[Zapisi Tri kraljevstva]]*, vol. 64.
* *[[Zizhi Tongjian]]*, vol. 77.
Cao Fang

**Cao Fang** (231–274), formalno **Vojvoda Li od Shaolinga**, bio je treći po redu car kineske države Cao Wei, jednog od Tri kraljevstva. Biološki otac mu je bio Cao Kai (曹楷), princ od Renchenga, sin Cao Zhanga, trećeg sina Cao Caoa, praosnivača države. U mladosti ga je posvojio car Cao Rui. Cao Rui ga je 239. na samrtnoj postelji odredio za svog nasljednika. Cao Fang, međutim, nije nikada imao pravu vlast koju su držali regenti - Cao Shuang, a potom Sima Yi koji je 249. postao *de facto* gospodar države, i čiji je klan počeo postepeno preuzimati vlast. Sima Yija je nakon smrti zamijenio Sima Shao. Njega je 254. Cao Fang mislio ukloniti u dvorskom puču, ali je zbog neodlučnosti dozvolio da plan bude otkriven. Bijesni Sima Shao ga je tada svrgnuo, postavivši Cao Maoa za novog cara. Cao Fangu je, međutim, pošteđen život i dana titula Princ Qija. Godine 265. je Sima Shaov sin Sima Yan formalno svrgnuo posljednjeg cara dinastije Wei i sebe proglasio carem, osnovavši dinastiju Jin. Cao Fang je tada degradiran u titulu vojvode te sa njome proveo ostatak života. Nije imao poznatih potomaka.

## Reference

* Chen Shou. *[[Zapisi Tri kraljevstva]]*, Poglavlje 4, Biografije Tri mlada cara
Stefan Konstantin

**Konstantin Nemanjić** je bio naslednik kralja Milutina (1282 – 1321). Nakon smrti svoga oca, ubio ga je mlađi brat Stefan Dečanski koji je prigrabio vlast (1322 – 1331).

Konstantin je sahranjen u crkvi svetog Nikole u Zvečanu.

## Život
Konstantin je najverovatnije rođen 1282. ili 1283. godine u drugom Milutinovom braku, sa ćerkom vladara Tesalije Jovana I Anđela (1271–1296), čije ime nije sačuvano u izvorima. On je, nakon neuspešne pobune Stefana Dečanskog 1314. godine i smrti Milutinovog brata Dragutina (kralj Srbije 1276–1282, kralj Srema 1282–1316) 1316. godine, dobio titulu *mladog kralja* i dodeljena mu je na upravu Zeta, čime je praktično ozvaničen njegov status prestolonaslednika. U prilog tome ide i njegov portret u Gračanici, kovanje sopstvenog novca, kao i pominjanje uz Milutina na prilogu crkvi svetog Nikole u Bariju.

Međutim, Milutin ga nikada nije ozvaničio kao svog naslednika na državnom saboru, što je nakon njegove smrti 29.10.1321. godine otvorilo prostor njegovom drugom sinu Stefanu i Dragutinovom sinu Vladislavu, da istaknu svoje pretenzije na mesto kralja Srbije.

Zahvaljujući podršci crkve, Stefan je 06.01.1322. godine ovenčan za kralja Srbije, nakon čega je, prema piscu njegovog žitija Grigoriju Camblaku, ponudio Konstantinu da *primi drugo dostojanstvo carstva, kao drugi sin*. On je to odbio, uzdajući se u snagu svoje vojske. Detalji sukoba nisu poznati, ali je izvesno da je do bitke između njih došlo tokom 1323. godine. U njoj su Konstantinove snage poražene, deo njegovih trupa je prešao na Stefanovu stranu, a on sam je najverovatnije zarobljen ili je poginuo u povlačenju.

U nekim hronikama su zabeležene su priče o njegovom surovom pogubljenju, u kojima svakako da ima preterivanja. Pseudobrokar navodi da je po Stefanovoj naredbi zakucan ekserima za drvo, nakon čega je presečen na pola, dok Orbini navodi da je to urađeno po naredbi njegovog brata od strica Vladislava, koji ga je uhvatio. Postojala je čak i legenda da mu glava, po Stefanovoj naredbi, odsečena i odrana, nakon čega je od nje napravljen pehar iz koga je on pio vino.

Nakon Konstantinove smrti, telo mu je preneto i sahranjeno u crkvi svetog Nikole u Zvečanu, u kome se nalazio jedan od dvorova Nemanjića. Nepunu deceniju kasnije 11.11.1331. godine, u Zvečanu je umro (po nekim navodima je ubijen) njegov brat Stefan, koji je tu zatvoren po naredbi svog sina Dušana, koji ga je zbacio sa vlasti par meseci ranije.

## Povezano
* Stefan Milutin
* Stefan Dečanski
232.

__NOTOC__
Godina **232.** (**[[rimske brojke|CCXXXII]]**) bila je prijestupna godina koja počinje u nedjelju u julijanskom kalendaru. U svoje vrijeme je bila poznata kao **Godina konzulstva Klaudija i Salusta** (ili, rjeđe, **godina 985. ''[[Ab urbe condita]]***). Oznaka 232. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[Rimsko-perzijski ratovi]]: [[Rimsko Carstvo|Rimski]] car [[Aleksandar Sever]] iz tri smjera pokreće [[protivnapad]] na [[Perzijsko Carstvo|perzijske]] snage kralja [[Ardašir I|Ardašira]] koje su napale sjeverozapadnu [[Mezopotamija|Mezopotamiju]]. Međutim, [[rimska vojska]] koja napreduje kroz [[Armenija|Armeniju]] je zaustavljena. Aleksandar izdaje naređenje da se maršira na [[Ktesifon]], ali su rimske snage poražene i natjerane na povlačenje u [[Rimsko Carstvo]]. Rezultat borbi u kojima su obje stranke doživjele teške gubitke je *status quo'' te se dogovara prekid neprijateljstava.
* Relikvije sv. Tome su iz Indije dovedene u Edesu.
* Origen u Palestini osniva školu kršćanske teologije.
* Herakla iz Aleksandrije je prvi episkop Aleksandrije koji za sebe koristi titulu "papa".

## Rođenja
* Porfirije (filozof) (u. 309)
* Zhang Hua, službenik kineske dinastije Jin (u. 300)

## Smrti
* Hlodomir I, kralj Sikambra, franačkog plemena (tradicionalni datum)
* Cao Zhi, kineski pjesnik (r. 192)
* Demetrije, patrijarh Aleksandrije
Vojna komanda

**Komanda** ili **zapovijedanje** u vojnoj terminologiji označava načelo vođenja i djelovanja jedinice, formacije ili cijele vojske temeljeno na slušanju naređenja od strane pretpostavljenih osoba u skladu sa vojnom hijerarhijom i činovima. Za osobu koja je ovlaštena voditi tako što izdaje naređenja se navodi da je "preuzela komandu" te ima status komandanta ili zapovjednika.

Za jedinicu ili ustanovu zaduženu za pomaganje komandantu u vođenju svakodnevnih poslova se koristi izraz komanda ili zapovjedništvo.
Papa Herakla od Aleksandrije

**Papa Herakla od Aleksandrije** () je bio trinaesti papa Aleksandrije (poglavar crkve od koje su nastale Koptska crkva i Aleksandrijska pravoslavna crkva) u periodu od 232. do 248. Kopti ga u svom *[[Synaxarion]]uj* slave na 8. dan mjeseca Koiaka.

Naslijedio je Origena na mjestu čelnika Katehetske škole u Aleksandriji.

Smatra se prvim biskup Aleksandrije koji je nosio naziv "Papa" (*Papas* na grčkom, izraz koji rimska crkva neće koristiti do 6. vijeka). Prvi put se spominje u pismu koje je Heraklu napisao biskup Rima Dionizije.

## Vanjske veze
* Catholic Encyclopedia article
Sikambri

**Sikambri** (*Sicambri*, takjođer *Sicambers, Sicambres, Sigambrer, Sugumbrer, Sugambri* ili *Sicambrians*) su bili germanski narod koji je početkom 1. vijeka živio u današnjoj Nizozemskoj. Domovina im je bila na granici između germanskih i keltskih naroda ( Nordwestblock), a do 3. vijeka su se stopili u Franke i opično povezivali sa donjofranačkim Salijcima.

Prvi put ih spominje Julije Cezar u svojim *[[Galski ratovi (Cezar)|Galskim ratovima]]* 55. pne. Godine 16. pne. su pod vodstvom Melona porazili rimske snage pod Markom Lolijem, što je izazvalo rimsku reakciju u obliku pohoda na Germaniju. Godine 11. pne. je Neron Klaudije Druz prisilio dio Sikambra da se nasele na rimsku teritoriju u donjem toku Rajne. Sudjelovali su u bitci u Teutoburškoj šumi protiv Rimljana.
Kršćanska teologija

**Kršćanska teologija** je diskurs koji se odnosi na kršćansku logiku. Kršćanski teolozi koriste biblijsku egzegezu, racionalnu analizu i argumente kako bi razumjeli, objasnili, testirali, kritizirali, branili ili promovirali kršćanstvo. Teologija se može koristiti kako bi pomogla teologu da istinitije shvati kršćanstvo, pravi usporedbe između kršćanstva i drugih tradicija, brani kršćanstvo od kritika, ubrzava reforme kršćanstva, pomaže u propagiranju kršćanstva, koristi resurse kršćanske tradicije kako bi se suočio sa nekom trenutnom situacijom ili potrebom, ili zbog različitih razloga.

Sistematska teologija je disciplina kršćanske teologije koja nastoji formulirati uređeni, racionalni i koherentni prikaz kršaćnske vjere i vjerovanja. Sistematska teologija se nadahnjuje svetim spisima kršćanstva dok istovremeno istražuje razvoj kršćanske doktrine kroz historiju, posebno kroz filozofiju, nauku i etiku. Značajka sistema teološke misli jest da se koristi metoda koja se može koristiti općenito ili u posebnim slučajevimna. Sistemska teologija obično istražuje: Boga, atribute Boga, Trojstvo, Otkrovenje, stvaranje, Božju providnost, teodiciju, kristologiju, pneumatologiju, teološku antropologiju, hamartiologiju, soteriologiju, ekleziologiju, sakramente, estahtologiju, kršćansko življene, zagrobni život i shvaćanja drugih religija.

Kršćanska teologija je dala značajan pečat zapadnoj kulturi, pogotovo u periodu Srednjeg vijeka.

## Reference

## Literatura

### Srpskohrvatski
* McGrath, Alister E. (2007). *Uvod u kršćansku teologiju*, Ex libris, Rijeka ().

### Engleski
* McGrath, Alister E. (2001). *Christian Theology Reader*. 
* McGrath, Alister E. (2001). *Christian Theology: An Introduction*.  (dostupno i na srpskohrvatskom – vidi iznad).
* Hill, Jonathan (2003). *The History of Christian Thought*.  and 0830827765
:* Volume 1: *The Living God* (1992). 
:* Volume 2: *The Word of Life* (1992). 
:* Volume 3: *Life in the Spirit* (1994). 
* Berkhof, Louis (1996). *The History of Christian Doctrine*. Carlisle: Banner of Truth. 
* Na stranici Christian Theology Reading Room  (Tyndale Seminary) nalazi se opširna *online* zbirka tekstova vezanih za kršćansku teologiju.
Kontranapad

**Kontranapad** je izaz koji u vojnoj taktici označava napad koji se izvodi neposredno iza ili u toku neprijateljskog napada. Cilj kontranapada je neprijatelju poremetiti planove ili mu oduzeti prednost koju je stakao dotadašnjim napadom.

## Povezano
* Kontraofanziva

## Literatura
* 
*
Prekid vatre

**Prekid neprijateljstava** ili **prekid vatre** je izraz koji označava privremeni prestanak oružanog sukoba koji se očituje u uzdržavanju od vojnih djelovanja prema neprijateljskoj strani. Od primirja se razlikuje u tome što može biti ograničen na vremenski rok ili određenu teritoriju, odnosno neformalne prirode. Može biti i jednostrani, odnosno njega obznanjuje jedna strana u očekivanju da to isto učini i druga.

Motivi za prekid neprijateljstava mogu biti različiti. Na nižoj razini su obično humanitarne prirode - omogućavanje da se sa bojišta, odnosno ničije zemlje sklone ubijeni i ranjeni, evakuacija civila ili razmjena zarobljenika. Na višoj razini prekid vatre predstavlja nužan preduvjet za pregovore sa ciljem da se sklopi trajnije i formalno primirje, odnosno mirovni ugovor. U suvremeno doba prekid neprijateljstva se često objavljuje jednostrano - bilo kao znak dobre volje, bilo u propagandne svrhe kako bi se vlastita strana prikazala kao "miroljubiva", a neprijatelj kao "agresor".

## Reference
Primirje

**Primirje** je naziv koji u najširem smislu označava privremeni prestanak oružanog sukoba uslijed dogovora sukobljenih strana o ustručavanju od neprijateljskih djelovanja, a što može uključivati i neformalne prekide vatre. U užem smislu primirje označava formalni sporazum između predstavnika zaraćenih strana kojemu je krajnji cilj omogućiti pregovore koji mogu završiti bilo sklapanjem mirovnog ugovora bilo kapitulacijom jedne strane.

Vjerojatno najpoznatije primirje u historiji je potpisano 11.11. 1918. u Compiegneu između predstavnika Njemačkog Carstva sa jedne i predstavnika sila Antante s druge strane; ono se uzima kao događaj kojim je završio prvi svjetski rat (iako je njegov formalni završetak predstavljalo potpisivanje Versajskog mirovnog ugovora 1919). On se u nekim zemljama danas obilježava kao Dan primirja.

## Povezano
* Sarajevsko primirje

## Vanjske veze
* 
* The Expanded Cease-Fires Data Set Code Book
Zhang Hua

**Zhang Hua** () (232–300), kurtoazno ime**Maoxian** (茂先), bio je kineski pjesnik i političar koji je služio na dvoru dinastije Jin.

Bio je sin Zhang Pinga, regionalnog funkcionara države Cao Wei. Od ranih dana je pokazivao talent za poeziju, a pjesme su mu se počele citirati širom zemlje. Privukao je pažnju regenta Sima Zhaoa, koji ga je pozvao na dvor. Tamo je postepeno napredovao u službi, a posebno se istakao kao jedan od rijetkih dvorjana koji je podržavao ratni plan koji će 280. dovesti do pada države Wu i ponovnog ujedinjenja Kine. Međutim, Zhang Hua je uskoro pao u nemilost cara Wua zbog zalaganja da Wuov brat Sima You bude regent njegovom mentalno retardiranom sinu krunskom princu Zhongu. Na dvor se vratio 290. ali se nije snašao u intrigama vezanim uz Rat osam prinčeva te je godine 300. ubijen od Sima Luna.

## Povezano

* Tri kraljevstva
* Ličnosti Tri kraljevstva
* *[[Zapisi Tri kraljevstva]]*
* *[[Romansa Tri kraljevstva]]*
Insajder (razvrstavanje)

**Insajder** () može označavati:
* Insajder, osoba koja temeljem članstva u nekoj društvenoj grupi posjeduje saznanja nedostupna široj javnosti;
* Insajder, srpska dokumentarna TV emisija, a potom produkcijska kuća i kablovski TV kanal
* Insajder (film), američki igrani film iz 1999.
* Insajder (Julija Latjinjina), SF-roman ruske spisateljice Julije Latjinjine
* *[[Inside Man]]*, američki igrani film iz 2006. u Hrvatskoj distribuiran pod naslovom *Insider*
Insajder (dokumentarna TV serija)

***Insajder*** je srpska dokumentarna TV-serija koja se od 2004. emitira na programima TV-stanica B92, N1 i Insajder TV. Serijali se bave raznim društveno-političkim problemima Srbije, obično vezanim za kriminal, nasilje i korupciju. Emisija, kao i njena autorica Brankica Stanković prima brojne pohvale kao jedan od najboljih primjera istraživačkog novinarstva, ali je primala i prijetnje. One su eskalirale nakon četvrtog serijala 2009. godine posvećenog fudbalskim huliganima, poslije čega je Stanković dobila 24-satnu policijsku zaštitu. Godine 2011. se počeo emitirati peti serijal *Insajder o insajderu*.

Redakcija Insajdera je 2014. osnovala Insajder produkciju koja je snimala emisije za B92, Prvu i N1. Iz nje je 2021. nastala Insajder TV.

## Logotipi

Od 2004. godine, bila su dva prilično različita logotipa emisije. Prvi logotip emisije je važio od 2004. do 2011. godine, a drugi, ujedno i današnji logotip važi od 2011. godine. Oba logotipa emisije imaju veliko slovo A koje nema horizontalnu crtu.

## Vanjske veze
* Najava na web-stranici B92
* Arhiva svih epizoda
233.

__NOTOC__
Godina **233.** (**[[rimske brojke|CCXXXIII]]**) bila je redovna godina koja počinje u utorak u julijanskom kalendaru. U svoje vrijeme je bila poznata kao **Godina konzulstva Klaudija i Paterna** (ili, rjeđe, **godina 986. ''[[Ab urbe condita]]***). Oznaka 233. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[Rimsko Carstvo|Rimski]] car [[Aleksandar Sever]] dolazi u [[Drevni Rim|Rim]] gdje sebi priređuje [[rimski trijumf|trijumf]] kako bi obilježio prošlogodišnju "pobjedu" nad [[Perzijsko Carstvo|Perzijancima]]. Ubrzo nakon toga ga pozivaju na granicu na [[Rajna|Rajni]] gdje [[Germani|germanska]] plemena na čelu sa [[Alemani]]ma napadaju područje današnje [[Švapska|Švapske]], uništavaju rimske [[castra|tvrđave]] i pustoše područje *Limes Germanicusa*.

== Rođenja ==
* [[Porfirije (filozof)|Porfirije]], [[Neoplatonizam|neoplatonski]] [[filozof]] (ili [[232]])
* [[Chen Shou]], general države [[Shu Han|Shu]] i autor historijske knjige *Sanguo Zhi'' (d. 297)
* Wang Rong (u. 305)
* Cao Fang, car Kraljevine Wei (približni datum) (u. 274)

## Smrti
* Cao Hong, general države Wei
* Yu Fan, ministar države Wu (r. 164)
Švabija

**Švabija** (*Swabia*) je latinski naziv za Švapsku.

**Švabija** se takođe može odnositi na:
* Švabija (Bavarija)

## Povezano
* Švabijsko Vojvodstvo
Wu Zhi

**Wu Zhi** je bio savjetnik Cao Pija, cara kineske države Cao Wei, jednog od Tri kraljevstva. Cao Pi je bio sin gospodara rata Cao Caoa te se stalno borio za naklonost oca i nasljedstvo sa bratom Cao Zhijem. Nastojeći eliminirati prijetnju po Cao Pija, Wu Zhi se za račun svog gospodara sakrio u sanduk sa svilom kako bi se ubacio u Cao Zhijevo imanje i tamo likvidirao Cao Zhija; međutim, kada je čuo da je Cao Zhi upozoren na taj plan, od njega je odustao.

## Povezano
* Popis ličnosti Tri kraljevstva
Insajder

**Insajder** (, doslovno "netko unutra") je naziv za osobu koja je pripadnik neke društvene grupe temeljem čega raspolaže određenim saznanjima nedostupnim široj javnosti. Riječ može imati pozitivne i negativne konotacije. "Insajderom" se može nazivati osoba koja kao član nekog tajnog udruženja doznaje povjerljive poslovne i druge informacije koje poslije koristi za nezakonito ili nemoralno sticanje bogatstva (insajdersko trgovanje). "Insajderima" se, pak, također mogu nazvati i osobe voljne da tako stečene informacije o nemoralnim i nezakonitim radnjama odaju kao zviždači, bilo javnosti, bilo organima vlasti.
Chen Shou

**Chen Shou** (233–297) bio je kineski historičar iz doba dinastije Jin, najpoznatiji kao autor knjige *[[Zapisi Tri kraljevstva]]*, koja predstavlja najautoritativniji i najpouzdaniji izvor podataka o Kini u periodu Tri kraljevstva. Rodio se u Nanchongu u današnjoj provinciji Sečuan, a otac mu je bio Chen Shi, general države Shu Han. Karijeru je započeo na dvoru iste države, a nakon njenog pada godine 263. prešao je na dvor države Cao Wei, a kasnije služio dinastiju Jin.

## Povezano
* Popis ličnosti Tri kraljevstva
Wang Rong (dinastija Jin)

**Wang Rong** (234–305) je bio kineski general i učenjak koji je služio dinastiju Jin pred kraj perioda Tri kraljevstva. Sudjelovao je u pohodu kojim je 280. pokorena država Istočni Wu i tako ponovno ujedinjena Kina. Poslije se pridružio kružoku učenjaka poznatih kao Sedam mudraca Bambusovog gaja.

## Povezano

* Tri kraljevstva
* Ličnosti Tri kraljevstva
* *[[Zapisi Tri kraljevstva]]*
* *[[Romansa Tri kraljevstva]]*
Zapisi Tri kraljevstva

***Zapisi Tri kraljevstva*** () je naziv za tekst koji se smatra službenom historijom Kine u periodu od 189. do 280. kasnije poznatom kao Tri kraljevstva. U drugoj polovici 3. vijeka ga je napisao Chen Shou i u njemu prikupio ranije odvojene historije suparničkih država Cao Wei (曹魏), Shu Han (蜀漢) i Istočni Wu (東吳) u jedan tekst. Zapisi Tri kraljevstva su poslužili kao glavna podloga za *[[Romansa Tri kraljevstva|Romansu Tri kraljevstva]]*, znameniti historijski roman iz 14. vijeka.

## Povezano

* Dvadeset četiri historije
* *[[Romansa Tri kraljevstva]]*
* Ličnosti Tri kraljevstva
* Kronologija perioda Tri kraljevstva
Polusvijet

**Polusvijet** () u najširem, odnosno tradicionalnom, smislu označava osobe koji se zbog hedonističkog životnog stila, prkošenja običajima i javnom moralu ili sličnih razloga smatraju "neprikladnima" i "nepoželjnima" za "normalno" društvo. Izraz "polusvijet" se u historijskom kontekstu odnosi na nonkoformističke hedoniste od kraja 18. do početka 20. vijeka; u tu se grupu obično ubrajaju boemi, ali prvenstveno žene koje su svojim promiskuitetnim životnim stilom, odnosno kao kurtizane prkosile dominantnom buržoaskom ili malograđanskom moralu. Za njih se u francuskom jeziku koristio izraz *demi-mondaine*, a koji potiče od *Le Demi-Monde* ("Polusvijet"), komedije Alexandrea Dumasa sina iz 1855. koja je za protagonisticu imala jednu takvu ženu.

U suvremenom smislu se izraz "polusvijet" općenito koristi za osobe koje se zbog životnog stila ili bavljenja kriminalom nalaze na društvenoj margini.
234.

__NOTOC__
Godina **234.** (**[[rimske brojke|CCXXXIV]]**) bila je redovna godina koja počinje u srijedu u julijanskom kalendaru. U svoje vrijeme je bila poznata kao **Godina konzulstva Pupijena i Sule** (ili, rjeđe, **godina 987. ''[[Ab urbe condita]]**''). Oznaka 234. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Rimski car Aleksandar Sever sa majkom Julijom Mameom dolazi u Moguntiacum (današnji Mainz), sjedište provincije Germania Superior. Njegovi generali su sačinili plan za veliki pohod protiv Alemana i sagradili most preko Ranje. Aleksandar, međutim, umjesto rata započinje pregovore sa Alemanima nudeći im novac, a što izaziva ogromno nezadovoljstvo u legijama koje su se nadale ratnom plijenu.
* Zhuge Liang, kancelar države Shu Han započinje posljednju od svojih Sjevernih ekspedicija protiv države Cao Wei. Tokom bitke na ravnici Wuzhang se razboli te svojoj vojsci izdaje tajno naređenje za povlačenje. 
* Wei Yan, vojskovođa Shua koji je odbio izvršiti Zhuge Liangovo naređenje, osuđen je za izdaju.

## Rođenja
* Car Wu od Jin Kine (približni datum)

## Smrti
* Huang Yueying, supruga Zhuge Lianga
* Li Yan, general države Shu Han
* Pan Zhang, general države Wu (r. 177)
* Wei Yan, Shu general (pogubio ga Ma Dai) (r. 175)
* Gospa Xiahou Hui (r. 211)
* Car Xian od Han Kine, posljednji car kineske dinastije Han (r. 181)
* Zhuge Liang, vojskovođa i državnik Shu Hana (na ravnicama Wuzhang (r. 181)
Ravnice Wuzhang

**Ravnice Wuzhang** (五丈原) su visoravan kraj rijeke Wei u Kini. Nalaze se u provincijiShaanxi , 56 km od Baojija. Naziv "Wuzhang" znači "pet *zhanga*", pri čemu *zhang* (丈) označava kinesku mjernu jedinicu od 3⅓ metra. U stvarnosti je visoravan na oko 12 m nadmorske visine, 1&nbsp;km široka od istoka ka zapadu i 3.5&nbsp;km duga od sjevera i juga. Qinling planine su na jugu, rijeka Wei na sjeveru, rijeka Maili na istoku i rijeka Shitou na zapadu.

Visoravan je najpoznatija kao poprište znamenite Bitka na ravnicama Wuzhang koja se odigrala u doba Tri kraljevstva i prilikom koje je obolio znameniti vojskovođa i državnika Zhuge Liang. Na njima se nalaze mnogi relikti iz og vremena, kao i hramovi posvećeni Zhuge Liangu; mnogi drevni pjesnici su hodočastili na to mjesto.
Huang Yueying

**Huang Yueying** je fiktivno ime koje su kasniji pisci dali supruzi Zhuge Lianga, znamenitog kancelara kineske države Shu Han, jednog od Tri kraljevstva. Njeno pravo ime nije zabilježeno ime u historiji.

Otac joj je bio Huang Chengyan, učenjak u službi gospodara rata Liu Biaoa. Prema *[[Zapisi Tri kraljevstva|Zapisima Tri kraljevstva]]*, njen otac je bio svjestan njene ružnoće, ali ju je ponudio Zhuge Liangu kada je on sebi tražio nevjestu. Zhuge Liang je pristao nakon susreta u kome ju je impresionirao njen intelekt. Rodila je sina po imenu Zhuge Zhan.

## Vanjske veze
* Romance of the Three Kingdoms Officer Encyclopedia - Huang Yueying
* The Koei Wiki - Yue Ying

## Izvori
Cognomen

**Cognomen** (latinski "epitet", pl. *Cognomina*) je bio treći dio imena regularnog rimskog imenovanja. Cognomen se najčešće birao na osnovu neke crte karaktera, ili fizičke vrline odnosno mane. Kasnije su cognomeni bili djelimično naslijedni, pri čemu je najstariji sin preuzimao cognomen oca.
Bitka na ravnicama Wuzhang

**Bitka na ravnicama Wuzhang** (五丈原之戰) se odigrala godine 234. u Kini u doba Tri kraljevstva između snaga države Shu Han na čelu sa regentom Zhuge Liangom na jednoj i snaga države Cao Wei na čelu sa Sima Yiom na drugoj strani. Predstavljala je kulminaciju pete i posljednje Sjeverne ekspedicije koju je Zhuge Liang vodio u nastojanju da pokori ili preotme teritoriju sjeverne države Cao Wei. Iako se naziva "bitkom", u njoj je zapravo bilo malo borbe, jer je vojska Cao Weija, svjesna Zhuge Liangove legendarne vještine u uređenim bitkama, koristila defenzivnu taktiku, zauzevši utvrđeni položaj na obali rijeke Wei; Zhuge Liang se, pak, zbog brojčane nadmoći neprijatelja, nije usuđivao direktno napasti nego je mjesecima pokušavao isprovocirati Sima Yija da prvi krene u napad i istovremeno čekao pomoć od strane države Istočni Wu. Ta pomoć nije došla i pat-pozicija se nastavila sve do Zhuge Liangove smrti; nju je komandant Shu snaga predosjetio te izdao tajna naređenja o povlačenju, znajući da snage Weija neće krenuti u progon, bojeći upada u klopku. Krajnji rezultat je bio vraćanje na status quo, ali i završetak perioda sukoba država Shu i Wei koje su se sljedećih decenija više okrenule unutrašnjem razvoju i reformama.

## Izvori
* Chen, Shou. *Sanguo Zhi* http://www.shuku.net/novels/history/csdsgz/sgz.html 
* Sima, Guang. *Zizhi Tongjian* Vol. 72 http://zh.wikisource.org/w/index.php?title=%E8%B3%87%E6%B2%BB%E9%80%9A%E9%91%91/%E5%8D%B7072
Car Wu od Jina

**Car Wǔ od Jìna**, poj. kin. **晋武帝**, trad. kin. **晉武帝**, py. **jìn wǔ dì**, wg. **Chin Wu-ti**, osobno ime **Sīmǎ Yán** (司馬炎), kurtoazno ime **Anshi** (安世) (236 – 17. maj 290) bio je unuk Sima Yia i sin Sima Zhaoa regenata kineske države Cao Wei, najpoznatiji kao prvi car kineske dinastije dinastije Jin. Carem je postao 265. kada je svrgnuo Cao Huana, posljednjeg cara dinastije Wei; od 280. godine, kada je pokorio državu Istočni Wu i tako okončao period Tri kraljevstva, vladao je kao car ponovno ujedinjene Kine. Bio je poznat po rastrošnosti i raskalašenom životu, koji je posebno došao do izražaja nakon ujedinjenja Kine; legende govore o tome da je na dvoru imao čak deset hiljada konkubina.

Kineski historijski izvori Wǔa opisuju kao blagog i darežljivog, ali rasipnog vladara, čija se blagost često smatra odgovornom za širenje korupcije i rastrošnosti među vodećim plemićkim porodicama. Caru Wuu se također pripisuje snaženje regionalnih prinčeva iz svoje porodice, čiji je položaj jačao u nastojanju da ojača vlastitu dinastiju, odnosno izbjegne sudbinu prethodne dinastije Weija, koju je bio lako svrgnuo njegov vlastiti klan. Ti su napori, međutim, ubrzo nakon njegove smrti doveli do slabljenja centralne vlasti u Ratu osam prinčeva te katastrofalnog Wu Hu ustanka u kome je dinatsija Jin morala prepustiti sjever zemlje nomadima i barbarima.

## Reference
235.

__NOTOC__
Godina **235.** (**[[rimske brojke|CCXXXV]]**) bila je redovna godina koja počinje u četvrtak u julijanskom kalendaru. U svoje vrijeme je bila poznata kao **Godina konzulstva Severa i Kvincijana** (ili, rjeđe, **godina 988. ''[[Ab urbe condita]]***). Oznaka 235. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==

* [[18.3.]]—Kraj [[Moguntiacum|Moguntijakuma]] (suvremeni [[Mainz]]) [[Rimsko Carstvo|rimski]] [[rimski legionar|legionari]] iz [[Legio XXII Primigenia|legije XXII *Primigenia'']] dižu pobunu protiv cara Aleksandra Severa, nezadovoljni načinom na koji je vodio rat sa Alemanima. Car i njegova majka Julia Mamea su ubijeni čime završava Severska dinastija. 
* 20.3.—Maksimin Tračanin, 62-godišnji oficir XXII legije, čiji je otac, prema navodima nekih historičara, bio Got a majka Alanka, je od strane pobunjenih vojnika izvikan za novog cara. Maksimin, koji je rodom iz Trakije se smatra prvim strancem koji se dočepao rimskog prijestolja. Njegovim dolaskom na vlast otpočinje kriza 3. vijeka, odnosno dugi period političke nestabilnosti i vojnog slabljenja Rimskog Carstva čije će granice doći pod sve jači udar Alemana, Franka, Gota, Kvada i Sasanida (Perzija).
* 28.9.—Nakon što je novi car Maksimin u Rimu otpočeo sa novim progonima kršćana, papa Poncijan odstupa sa dužnosti, te je uhapšen i zajedno sa suparničkim crkvenim vođom Hipolitom prognan u rudnike na Sardiniji. 
* 21.11.—Papa Anter nasljeđuje Poncijana kao devetnaesti papa.
* Origen unosi revizije u tekst Septuaginte.

## Rođenja
* Sun Xiu, car kineske države Wu (u. 264)

## Smrti
* 18.3.—Aleksandar Sever, rimski car (r. 208) 
* 18.3.—Julia Avita Mamaea, majka Aleksandra Severa
* Hipolit, kršćanski pisac
* Papa Poncijan
* Yang Yi, ministar države Shu
* Chen Zhen, ministar pod Liu Beijem i državom Shu (r. 170)
* Ke Bineng (r. 172)
* Carica Wende, carica države Cao Wei (r. 184)
Yang Yi

**Yang Yi** (? - 235), stilsko ime **Weigong** (威公), bio je ministar na dvoru kineske države Shu Han, jednog od Tri kraljevstva. Karijeru je otpočeo kao službenik sjevernjačkog gospodara rata Cao Caoa. Prebjegao je Guan Yuu, koji ga je preporučio svom sizerenu Liu Beiju, osnivaču države Shu Han. Na tamošnjem dvoru je napredovao, te postao jedan od ključnih suradnika regenta Zhuge Lianga, sa kojim je sudjelovao u Sjevernim ekspedicijama. Sa vremenom je razvio suparništvo sa vojskovođom Wei Janom, koje je tek Zhugeov autoritet spriječio da preraste u otvoreni oružani sukob. To se, pak, dogodilo nakon Zhugeove smrti 234. kada je Yang Yi pogubio Wei Jana. Sljedeće godine je, međutim, protjeran sa dvora, a potom zatvoren zbog klevete cara. U zatvoru je i umro.

## Povezano
* Popis ličnosti Tri kraljevstva

## Napomene
Carica Guo Nüwang

**Carica Guo Nüwang** (郭女王) (184–235), formalno **Carica Wende** (文德皇后, doslovno, "uljudna i kreposna carica") je bila carica kineske države Cao Wei, jednog od Tri kraljevstva. Njen suprug je bio Cao Pi (car Wen), prvi car države Cao Wei. Poticala je iz loze nižerangiranih državnih službenika i postala Cao Pijeva priležnica, sa vremenom postavši miljenicom, prvenstveno zbog inteligencije. Historičari njenim spletkama pripisuju pad careve supruge Zhen Luo u nemilost, nakon čega je ona izvršila samoubistvo 221. Nakon toga je Guo postala carica. Nije se miješala u politiku i imala je korektan odnos sa drugim dvorjanima. Dio historičara, pak, navodi da je 235. natjerana na samoubistvo od cara Cao Ruija, svog posinka kada mu je priznala svoju ulogu u samoubistvu njegove majke Zhen Luo.

## Povezano
* Popis ličnosti Tri kraljevstva

|-
Sun Xiu

**Sun Xiu** se može odnositi na:

* Sun Xiu (car) (孫休), treći car kineske države Istočni Wu
* Sun Xiu (general) (孫秀), vojskovođa u službi države Istočni Wu
Anter (papa)

**Anter** je bio devetnaesti papa, nasljednik Poncijana od 21. studenog 235. do 3. siječnja 236.

Bio je papa jako kratko, samo jedan mjesec i deset dana. Ne zna se puno o njemu. Njegovo ime, vjerojatno znači, da je bio oslobođeni rob. Umro je za vrijeme progona cara Maksimina Tračanina. Pokopan je u papinskoj kripti u Rimu. Slavi se kao svetac.

{{Kategorija:Umrli 236.]]